ในวันนี้นายลักกี้ก็ยังคงตระเวนกินอยู่ที่ตลาดน้ำเช่นเคยนะครับ โดยวันนี้ นายลักกี้จะมารีวิวร้านขายเครื่องดื่มที่ปากน้ำถึง 2 ร้านเลย
โดยร้านแรกนั้นจะเป็นร้านกาแฟเล็กๆ ที่เปิดเป็นห้องตรงหัวมุมในบริเวณที่ขายอาหารเลย และเป็นร้านเดียวที่ติดแอร์ในละแวกนั้น
และร้านเครื่องดื่มที่ผมจะมารีวิวในวันนี้คือ

ร้าน Chubby ครับ ^^

ที่ตั้ง : ตึกแถว ถนนศรีสมุทร ซอย 6 ใกล้ถนนนารายณ์ปราบศึก
การเดินทาง : นั่งรถเมล์สาย 25 และสายอื่นๆที่ผ่านปากน้ำ ลงที่ถนนนารายณ์ปราบศึกแล้วเดินเข้าถนนศรีสมุทร ร้านจะอยู่ปากซอยศรีสมุทร 6 เลย

ร้าน Chubby เป็นร้านที่ขายเครื่องดื่มเล็กๆ ที่เน้นขายกาแฟ บนถนนศรีสมุทร ปากน้ำ และเป็นที่นั่งพักผ่อนจากเดินเล่นที่ปากน้ำเป็นอย่างดี เพราะทางร้านติดแอร์ด้วย ^^
โดยร้านจะอยู่ที่ปากซอย 6 ของถนนศครีสมุรเลย สังเกตได้ง่าย เป็นห้องหัวมุม ที่ได้มีการปรับพื้นที่ของบ้านมาเปิดร้าน ได้อย่างลงตัว
ร้านจะมีที่นั่งรับแขกอยู่ประมาณ 3 โต๊ะได้ มีทั้งแบบเก้าอี้และโซฟา เรียกได้ว่าใครโชคดีได้นั่งโซฟาก็สบายก้นไปเลย

เมนูเครื่องดื่มของทางร้านก็จะเน้นไปที่กาแฟ ชา ไอศกรีม และพวกขนมปังปิ้งให้ทานเล่นๆ
โดยราคาเครื่องดื่มนั้นจะเริ่มต้นที่ 30-55 บาท และมีพวกขนมปังปิ้งหน้าต่างๆขายด้วย (ราคาไม่แน่ใจ >..<)

สำหรับในวันนี้ผมได้ลองชิม Caramel Blended Coffee (คาราเมลปั่นกาแฟ) 55 บาท
ได้มา 1 แก้ว เป็นคาราเมลที่ปั่นรวมกับกาแฟได้อย่างลงตัว รสชาติจะออกไปทางหวานๆคาราเมล์ไม่ค่อยมีความขมของกาแฟซักเท่าไหร่ และทานง่ายมาก
เหมาะสำหรับคนที่ไม่ชอบกินกาแฟเพียวๆ หรือสำหรับคนที่ต้องการอยากลองชิมกาแฟที่ผสมกับของใหม่ๆ ที่อร่อยอย่างลงตัว

สรุปคะแนนตามความคิดเห็นของผม (เต็ม 5 คะแนน)
รสชาติ : 4 = อร่อยหวาน ทานง่าย แนะนำเลยนะครับว่าให้ลองคุยกับเจ้าของร้านว่าอยากกินกาแฟแบบไหน รับรองเจ้าของร้านแนะนำแบบที่ถูกใจได้แน่นอน
บรรยากาศ : 4 = ร้านไม่ใหญ่มาก แต่ก็มีการจัดได้อย่างเป็นสัดเป็นส่วน แอร์เย็นสบาย สะอาด
บริการ : 4.5 = เจ้าของร้านเป็นกันเอง อารมณ์ดี คุยได้ๆ
ราคา : 4 = ราคาก็ถือว่าคุ้มค่ากับการได้น้ำดีๆกินสักแก้ว และได้นั่งแช่ตากแอร์เย็นๆ ฮิฮิ ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 13 / 06 / 55

มาดูรูปกันดีกว่าครับ